MiG-31K

MiG-31K on 2018 koekäytetty ja vähäisessä määrin Venäjän federaation asevoimien käyttöön otettu hävittäjälentokone, mikä on MiG-31:n yksi alatyyppi. Siitä puuttuu hävittäjän tutka, mutta tilalla on mutta siinä on uusi viestijärjestelmä ja maalinosoituslaite.
Venäjän federaation asevoimilla arvellaan olevan 142 MiG-31:ä, mistä 109 olisi MiG-31BM:iä, lähes 24 MiG-31K:a ja yhdeksän MiG-31B:ä ja MiG-31BS:ää. Ilmavoimien osuus olisi 88 MiG-31BM:ää ja lähes 24 MiG-31K:a vuonna 2024. Venäjän laivastolla uskotaan olevan 21 MiG-31BM:ää ja yhdeksän MiG-31B:ä tai MiG-31BS:ää.
MiG-31BM ja Iskander-M:n 9М723-ohjus.
Ensimmäinen MiG-31K rakennettiin MiG-31BM:n punainen numero 06:sta. Myöhemmin H-47M2 ”Kinžal” (”Tikari”):ksi nimetty ilmasta-maahan -ohjus perustui Iskander-M -järjestelmän 9М723 - maasta-maahan -ohjukseen, mikä on ballistinen ohjus. Ohjuksen kehittäminen oli alkanut viimeistään vuonna 2012 Kolymnan koneenrakennussuunnittelutoimistossa, Kolymnassa. MiG-31BM:n muuntamiseksi MiG-31K:ksi pääsuunnitteli Juri F. Suškov. MiG-31BM:stä muunnetun MiG-31K:n ensimmäisen lennon suorittivat koelentäjät M. A. Beljajev ja S. V. Gorbunov 31. toukokuuta 2016. Vuodeksi 2021 suunniteltiin ilmavoimien varustukseen otettavaksi MiG-31I.
MiG-31:n perusta MiG-25:stä.
MiG-31 puolestaan perustuu 1956–1967 kehitettyyn MiG-25:een, minkä tarkoitus oli torjua Yhdysvaltain erittäin nopeita pommituslentokoneita, mutta mitä ei tarvittukaan alkuperäiseen tehtäväänsä siksi, että Yhdysvalloissa ja Neuvostoliitossa teknillinen kehitys ohjasi strategisia pommituksia ohjusten suuntaan.
Nopea torjuntahävittäjä ja ohjuslavetti.
MiG-25:n tapaan MiG-31:t ovat nopeita, mutta niillä ei ole ilmayliherruushävittäjille, kuten Suhoi Su-27 eikä tavallisille hitaammille torjuntahävittäjille tyypillisiä lento-ominaisuuksia. MiG-31BM:iä, MiG-31BSM:iä ja MiG-31D3:ia on varusteltu MiG-31K:ksi, muttei suuria määriä. MiG-31BM on MiG-31:n 1998 uudistettu malli. MiG-31BSM on MiG-31BM ilmatankattava malli. MiG-31D3 on kehitetty prototyypeiksi jääneistä MiG-31D:stä kehitetty malli. Mallin tarjoituksena oli torjua 79M6 ”Кontakt” -ohjuksella maassa olevan «Кrona» -järjestelmän avulla satelliitteja. Kolme valmistunutta konetta jäivät Neuvostoliiton purkauduttua 1991 Kazakstaniin.
MiG-31K:n merkitys Venäjän hyökkäyssodassa (2022–).
Venäjän federaation 24. helmikuuta 2022 aloittaman hyökkäyssodan aikana on MiG-31:tä käytetty ilmasta-maahan -ohjuksen lavettina, kun 12 000–15 000 metrin korkeudesta on laukaistu Kinžal-ohjuksia. H-47M2 "Kinžal (Tikari)" ohjusten lavetteina voivat toimia myös strategiset pommituslentokoneet Tupolev Tu-160 kahdeksaa ja Tupolev Tu-22M3 tai Tupolev Tu-22M3M neljää ohjusta kantaen.
MiG-31I.
MiG-31I on MiG-31K:n kaltainen lyhyen kantaman ballistisen ohjuksen lavetti. Erona MiG-31K:hon siinä on uusi avioniikka, mikä mahdollistaa hävittäjän lentämisen automaattisesti halutun lentoradan alkuun. MiG-31I:n lisäksi edelleen käytetään samojen ilmasta-maahan -ohjusten lavettina myös MiG-31K:a.
2024 ilmoitettiin, että MiG-31I on saanut ilmatankkausominaisuuden, mihin siinä oli mahdollisuus jo aikaisemminkin, mutta kokonaisuudessaan siihen ei ollut aikaisemmin mahdollisuutta järjestelmän tasolla. Lentäjille on annettu ilmatankkaukseen liittyvää opetusta. Mahdollisuus pidentää toimisädettä. 
Ballistinen ohjus.
Ballistisen ohjuksen alkuvaiheen muodostaa MiG-31K nostaessaan ohjuksen ilmaan. Hävittäjän suuri lentonopeus antaa korkealta laukaistavalle ohjukselle lisänopeuden. Koska kuitenkin ballistisen ohjuksen kolmannen ja viimeisen vaiheen nopeus on suuri, se ei voi liikehtiä risteilyohjuksen tapaan. Risteilyohjukset ovat tavallisesti hitaita voidakseen liikehtiä matalalla, vaikka nykyään kehitetään myös ääntä nopeammin lentäviä erittäin vaikeasti torjuttavia risteilyohjuksia.
Venäjän kielessä käytetään käsitettä "aeroballistinen" ohjuksesta, minkä lentoradan viimeiset vaiheet ovat kuin ballistisen ohjuksen, mutta mitä ei aikaisempien ballististen ohjusten tapaan laukaista maasta eikä sukellusveneestä, vaan mikä nostetaan ilmaan ensimmäisessä vaiheessaan lentokoneesta.